b'\n_START_ARTICLE_\nTohtori Kohtalo (Kent Nelson)\n_START_SECTION_\nSarjakuvissa\n_START_PARAGRAPH_\nKent Nelson syntyi 17. tammikuuta 1928 Celestine Babcock-Nelsonille ja arkeologi Sven Nelsonille. Kentin \xc3\xa4iti kuoli hieman h\xc3\xa4nen syntym\xc3\xa4ns\xc3\xa4 j\xc3\xa4lkeen tuntemattomasta syyst\xc3\xa4. Sittemmin 12-vuotiaana Kentin el\xc3\xa4m\xc3\xa4 muuttui t\xc3\xa4ysin, kun is\xc3\xa4ns\xc3\xa4 Sven Nelson p\xc3\xa4\xc3\xa4tti vied\xc3\xa4 poikansa arkeologiselle kaivauspaikalle Egyptiin Urin laaksoon. Paikalliset olivat turhan peloissaan l\xc3\xa4hesty\xc3\xa4kseen Nabun temppeli\xc3\xa4, pel\xc3\xa4ten kirousta ja Jumalan vihaa, joka puolestaan ei hetkauttanu Sven Nelsonia. H\xc3\xa4n meni yhdess\xc3\xa4 poikansa kanssa temppelin sis\xc3\xa4\xc3\xa4n, jossa Kent t\xc3\xb6rm\xc3\xa4si muinaiseen sarkofagiin, joka sis\xc3\xa4lsi egyptil\xc3\xa4isen Nabu velhon kehon. Yht\xc3\xa4kki\xc3\xa4 Kent tunsi tarvetta vet\xc3\xa4\xc3\xa4 vivusta, joka on pit\xc3\xa4nyt Nabun unessa tuhansia vuosia. Vedetty\xc3\xa4\xc3\xa4n vivusta temppeliin levisi myrkyllist\xc3\xa4 kaasua, joka tappoi Kentin is\xc3\xa4n Svenin mutta ei poikaa._NEWLINE_Nabu halusi palkita pojan vapaudestaan opettamalla pojalle taikuutta, mutta Kent ei hyv\xc3\xa4ksynyt tarjousta vaan halusi is\xc3\xa4ns\xc3\xa4 takaisin. Nabu kuitenkin heilautti k\xc3\xa4tt\xc3\xa4\xc3\xa4n Kentin edess\xc3\xa4, jonka seurauksena kaikki is\xc3\xa4ns\xc3\xa4 kuolemaan liittyv\xc3\xa4t muistikuvat h\xc3\xa4visiv\xc3\xa4t. Viikon sis\xc3\xa4ll\xc3\xa4 Nabu oli muuttanut Kentin aikuiseksi ja opettanut h\xc3\xa4nelle mystiikan salaisuudet, j\xc3\xa4rjestyksen ja voiman. Nabun viimeinen toivomus oli antaa Kentin hy\xc3\xb6k\xc3\xa4t\xc3\xa4 kaikin voimin h\xc3\xa4nen kimppuunsa, mutta Kent ei kyennyt tappamaan is\xc3\xa4nt\xc3\xa4\xc3\xa4ns\xc3\xa4 kiintymyksen vuoksi. Nabun tehdess\xc3\xa4 k\xc3\xa4simerkin se muistutti Kenti\xc3\xa4 kaasusta joka vapautti Nabun ja tappoi is\xc3\xa4ns\xc3\xa4. Kent raivostui t\xc3\xa4ysin is\xc3\xa4ns\xc3\xa4 tappaneelle Nabulle ja kutsui kaiken voimansa tuhotakseen Nabun. Samassa Nabun todellinen olemus paljastui olevan energiaolento, j\xc3\xa4rjestyksen loordi. H\xc3\xa4n selitti Kentin is\xc3\xa4n kuoleman seuraukset ja loputtoman taistelun j\xc3\xa4rjestyksen ja kaaoksen v\xc3\xa4lill\xc3\xa4. Viimeiseksi lahjaksi Nabu antoi Kentille kultaisen kyp\xc3\xa4r\xc3\xa4n, joka toimi samalla amulettina kasvattaen h\xc3\xa4nen voimiaan. Pit\xc3\xa4ess\xc3\xa4\xc3\xa4n kyp\xc3\xa4r\xc3\xa4\xc3\xa4 Kent sai seurakseen Nabun, jonka my\xc3\xb6t\xc3\xa4 maailmalla olisi j\xc3\xa4lleen j\xc3\xa4rjestyksen loordi.\n_START_SECTION_\nSankarina\n_START_PARAGRAPH_\nKentin ensimm\xc3\xa4inen seikkailu Tohtori Kohtalona alkoi taistelulla ilke\xc3\xa4\xc3\xa4 velhoa Wotania vastaan, jonka kynsist\xc3\xa4 h\xc3\xa4n pelasti Inza Cramerin. Kent rakastui Inzaan l\xc3\xa4hes saman tien ja pari meni my\xc3\xb6hemmin naimisiin. H\xc3\xa4n loi taikuudellaan tornin Salemiin, Massachusettsin osavaltioon, joka toimi Tohtori Kohtalon tukikohtana. H\xc3\xa4n seikkaili ensimm\xc3\xa4isen kerran toisen sankarin Aaveen kanssa, kun kaksikko tuhosivat militaristisen pakoreitin paholaisten tuonelaan. Toisen maailmansodan aikaan Yhdysvaltojen ollessa sodassa mukana, Tohtori Kohtalo ja useat muut salaper\xc3\xa4isen miehet auttoivat h\xc3\xa4nt\xc3\xa4 kukistamaan Theodore Rooseveltin salamurha yritykset. Rooseveltin vaatimuksesta he perustivat Oikeuden Yhteiskunnan 1940-luvun lopulla._NEWLINE_Tuona aikana Kent huomasi kyp\xc3\xa4r\xc3\xa4ns\xc3\xa4 tulevan yh\xc3\xa4 enemm\xc3\xa4n omistushaluisemmaksi Kenti\xc3\xa4 kohtaan, jonka seurauksena h\xc3\xa4n loi uuden kyp\xc3\xa4r\xc3\xa4n. Kent kuitenkin menetti voimiaan muutoksen seurauksena, mutta kykeni edelleen lent\xc3\xa4m\xc3\xa4\xc3\xa4n, sek\xc3\xa4 olemaan haavoittumaton ja yli-inhimillisen vahva. Kent kuitenki otti alkuper\xc3\xa4isen kyp\xc3\xa4r\xc3\xa4ns\xc3\xa4 k\xc3\xa4ytt\xc3\xb6\xc3\xb6n yritt\xc3\xa4ess\xc3\xa4\xc3\xa4n etsi\xc3\xa4 kadonnutta Aavetta. H\xc3\xa4n huomasi Aaveen olevan Kulakin mielenhallinnassa ja joutui taistelemaan omaa liittolaista vastaan. Tohtori Kohtalo h\xc3\xa4visi taistelun ja menetti Nabun antaman kyp\xc3\xa4r\xc3\xa4n tuonelaan. H\xc3\xa4n vietti koko 1950-luvun uransa lopettaneena sankarina ja toimi l\xc3\xa4\xc3\xa4k\xc3\xa4rin\xc3\xa4. Vasta 1960-luvulla Kent Nelson sai kyp\xc3\xa4r\xc3\xa4ns\xc3\xa4 takaisin ja palasi takaisin Tohtori Kohtalon rooliin. Sittemmin vuonna 1963 h\xc3\xa4n liittyi uudelleen Oikeuden Yhteiskuntaan yhdess\xc3\xa4 Inzan kanssa. Tuona aikana pari tuntui olevan kuolemattomia muiden sankareiden ik\xc3\xa4\xc3\xa4ntyess\xc3\xa4, he pysyiv\xc3\xa4t l\xc3\xa4hes samanik\xc3\xa4isin\xc3\xa4.\n_START_SECTION_\nTer\xc3\xa4smies\n_START_PARAGRAPH_\nKent Nelson esiintyi ensi kerran televisiossa vuonna 1997 Ter\xc3\xa4smies-animaatiosarjassa vierailevassa roolissa, jossa hahmo esiteltiin keski-ik\xc3\xa4sen\xc3\xa4 sankarina, joka oli kyll\xc3\xa4stynyt taisteluun hyv\xc3\xa4n ja pahan v\xc3\xa4lill\xc3\xa4. Ter\xc3\xa4smies pyysi h\xc3\xa4nelt\xc3\xa4 apua yliluonnollista uhkaa Karkullia vastaan, johon Tohtori Kohtalo ei aluksi suostunut. Ter\xc3\xa4smies sai kuitenkin suostuteltua h\xc3\xa4net taistelemaan j\xc3\xa4lleen hyvyyden puolesta. Hahmon \xc3\xa4\xc3\xa4nen\xc3\xa4 toimi George DelHoyo.\n_START_SECTION_\nJustice League\n_START_PARAGRAPH_\nNelson n\xc3\xa4htiin seuraavan kerran vuonna 2003 Justice Leaguessa ja Justice League Unlimitedissa, joka sijoittui samaan universumiin Ter\xc3\xa4smies-animaatiosarjan kanssa. Sarjassa h\xc3\xa4n oli aluksi Oikeuden Puolustajien liittolainen. Sittemmin toisessa sarjassa se liittyi heid\xc3\xa4n joukkioon, mutta pysyi silti omassa "tukikohdassaan". Hahmon \xc3\xa4\xc3\xa4nen\xc3\xa4 toimi t\xc3\xa4ll\xc3\xa4 kertaa Oded Fehr.\n_START_SECTION_\nBatman \xe2\x80\x93 pelottomat\n_START_PARAGRAPH_\nVuonna 2009 h\xc3\xa4n teki lyhyen vierasesiintymisen Batman \xe2\x80\x93 pelottomat animaatiosarjassa, jossa hahmon \xc3\xa4\xc3\xa4nen\xc3\xa4 toimi Greg Ellis.'